**Z A P I S N I K**

**s 34. sjednice Školskog odbora koja je**

**održana dana 26. ožujka 2025. godine u 14.50 sati**

Sjednici su nazočni: članovi Školskog odbora imenovani od strane osnivača – Grada Osijeka: Marija Žaper i Igor Lončar , članovi Školskog odbora imenovani od strane Učiteljskog vijeća: Željka Čokolić i Mirjana Bagarić, član Školskog odbora imenovan od strane Vijeća roditelja: Tomislav Širić i članica Školskog odbora izabrana od strane radnika: Ana Andrić.

Sjednici ne prisustvuje Marija Bagarić koja je svoj izostanak opravdala.

Sjednici prisustvuje također ravnatelj i tajnica Škole koja vodi zapisnik.

Konstatira se nazočnost šest članova Školskog odbora i pravovaljanost za odlučivanje.

Sjednica se održava u Uredu ravnatelja.

Predsjednica Školskog odbora upoznaje nazočne da je došlo do promjene dnevnog reda na način da se iza točke 3. predloženog dnevnog reda dodaje točka 4. koja glasi: Usvajanje Izvještaja o izvršenju financijskog plana za razdoblje od 01.01.-31.12.2024. te daje na glasovanje izmijenjeni dnevni red:

1. Usvajanje zapisnika s 33. sjednice Školskog odbora;
2. Otvaranje pristiglih prijava na natječaj za imenovanje ravntelja škole, utvrđivanje ispunjenosti nužnih uvjeta, potpunost i pravovremenost prijava za imenovanje ravnatelja, utvrđivanje rang-liste kandidata bodovanjem dodatnih kompetencija, utvrđivanje izborne liste.
3. Izdavanje prethodne suglasnosti na odluku ravnatelja o sklapanju ugovora o radu na nepuno, određeno radno vrijeme – 23 sata tjedno (razredna nastava) za obavljanje poslova pomoćnika u nastavi temeljem raspisanog natječaja;
4. Usvajanje Izvještaja o izvršenju financijskog plana za razdoblje od 01.01.-31.12.2024.;
5. Različito.

Dnevni red se jednoglasno usvaja.

Ad.1.

Predsjednica Školskog odbora daje na usvajanje Zapisnik s 33. sjednice Školskog odbora, koji su članovi primili uz poziv za sjednicu. Nema primjedbi i dopuna. Zapisnik s 33. sjednice Školskog odbora jednoglasno se usvaja.

Ad.2.

Predsjednica Školskog odbora otvara pristiglu prijavu na natječaj za ravnatelja Osnovne škole Višnjevac koji je objavljen 12. ožujka 2025. godine u “Narodnim novinama RH” br. 44/2025. i mrežnoj stranici Osnovne škole Višnjevac. Konstatira se da je jedina prijava zaprimljena 17. ožujka 2025. Godine (KLASA: 007-03/25-01/1, URBROJ: 2158-125/02-25-2) od strane Dane Končara iz Osijeka, J. J. Strossmayera 121. Pristupa se provjeri dostavljene dokumentacije. Konstatira se da je kandidat prijavljen na natječaj za imenovanje ravnatelja/ice Osnovne škole Višnjevac Dane Končar, dostavio svu dokumentaciju navedenu u natječaju pravovremeno i u originalu ili preslici ovjerenoj od strane javnog bilježnika i da zadovoljava formalno-pravne uvjete natječaja, te se smatra kandidatom prijavljenim na natječaj. Pristupa se bodovanju dodatnih kompetencija. Kandidat za imenovanje ravnatelja/ice Osnovne škole Višnjevac Dane Končar, na osnovi bodovanja dodatnih kompetencija ostvario je 3 boda. Nakon utvrđivanja ukupnog rezultata ostvarenog vrednovanjem dodatnih kompetencija, Školski odbor utvrđuje Izbornu listu kandidata, te ju dostavlja Učiteljskom vijeću, Vijeću roditelja i Skupu radnika (predstavnicima tijela u Školskom odboru), a jedan primjerak zadržava predsjednica Školskog odbora. Kandidat Dane Končar, biti će pisano obaviješten o vremenu i mjestu predstavljanja programa rada za mandatno razdoblje pred Učiteljskim vijećem, Vijećem roditelja, Skupom radnika i Školskim odborom. Evidencija dostavljene dokumentacije, bodovanje dodatnih kompetencija, Rang lista kandidata na natječaj za imenovanje ravnatelja Osnovne škole Višnjevac prema ostvarenim bodovima na osnovi bodovanja dodatnih kompetencija i Izborna lista prilažu se uz ovaj zapisnik.

* 2 -

Ad.3.

Predsjednica Školskog odbora riječ daje ravnatelju. Ravnatelj upoznaje nazočne da je Osnovna škola Višnjevac objavila natječaj za 1 izvršitelja za obavljanje poslova pomoćnika u nastavi na nepuno, određeno radno vrijeme – 23 sata tjedno (razredna nastava) dana 11. ožujka 2025. godine, jer je s pomoćnicom u nastavi Mihaelom Žakić Glavaš zaključen sporazumni raskid radnog odnosa poradi prelaska na novo radno mjesto. Na natječaj se prijavilo ukupno 8 kandidata s urednom dokumentacijom. U natječaju je naznačeno poželjno iskustvo u neposrednom radu s djecom s teškoćama u razvoju (završeno osposobljavanje za pomoćnika u nastavi), te iskustvo u volontiranju. Prema Zakonu o osobnoj asistenciji kandidati su morali priložiti potvrdu o završenom programu obrazovanja odraslih (osposobljavanja) odnosno edukacije za pomoćnika u nastavi (završenu do 30. 6. 2024.). Od prijavljenih 8 kandidata, dvoje kandidata udovoljava uvjetima natječaja. Ravnatelj i stručna služba obavili su razgovore s kandidatima. Nakon procjene kompetencija i osobina podnositelja zahtjeva s obzirom na konkretne teškoće učenika s poteškoćama, ravnatelj je donio odluku da niti jedan kandidat koji zadovoljava formalno pravne uvjete natječaja nije zadovoljio. O daljnjem postupanju Osnovna škola Višnjevac postupiti će po dogovoru s osnivačem – Gradom Osijekom. Kako su razgovori s kandidatima obavljeni poslije poslanog poziva za sjednicu Školskog odbora, ovim putem ravnatelj obavještava Školski odbor o svojoj odluci.

Ad.4.

Predsjednica Školskog odbora riječ daje ravnatelju. Izvještaj o izvršenju financijskog plana daje podatak jesu li se ostvarile planirane pozicije prihoda, rashoda i izdataka u godišnjem razdoblju ,te je temeljem članka 82. stavak 2. Pravilnika o proračunskom računovodstvu i računskom planu (NN 124/14., 115/15., 87/16., 84/17., 3/18. i 108/20) škola u obavezi isti usvojiti. Izvještaj o izvršenju financijskog plana sačinjen je prema ekonomskoj klasifikaciji, izvorima financiranja i programskoj klasifikaciji, te ga ravnatelj čita u cijelosti. Ravnatelj predlaže da se Izvještaj o izvršenju financijskog plana za prethodni period usvoji. Predsjednica Školskog odbora pita nazočne da li ima pitanja, zamjerki ili dopuna. Nema pitanja niti dopuna.Predsjednica Školskog odbora daje na glasovanje Izvještaj o izvršenju financijskog plana za razdoblje od 01.01.-31.12.2024.

Školski odbor jednoglasno usvaja Izvještaj o izvršenju financijskog plana za razdoblje od 01.01.- 31.12.2024. i donosi odluku koja se prilaže ovom zapisniku.

Ad.5.

Predsjednica Školskog odbora pita nazočne da li ima nekih pitanja ili prijedloga pod točkom različito. Daljnjih pitanja i prijedloga nema. Predsjednica Školskog odbora zaključuje sjednicu.

Sjednica zaključena u 15.25 sati.

KLASA: 007-04/25-02/4

URBROJ: 2158-125/02-25-4

U Višnjevcu, 26. ožujka 2025. godine

Zapisničar: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

OSNOVNA ŠKOLA VIŠNJEVAC, VIŠNJEVAC

31 220 Višnjevac, Crni put 41

KLASA: 007-04/25-02/4

URBROJ: 2158-125/10-25-2

Na temelju članaka 94. Statuta Osnovne škole Višnjevac iz Višnjevca, Školski odbor na 34. sjednici održanoj dana 26. ožujka 2025. godine, pod točkom 2. dnevnog reda utvrdio je:

IZBORNU LISTU KANDIDATA ZA RAVNATELJA OSNOVNE ŠKOLE VIŠNJEVAC

|  |  |
| --- | --- |
| REDNI BROJ | PREZIME, IME |
| 1. | KONČAR, DANE |

Po jedan primjerak utvrđene izborne liste kandidata predsjednik Školskog odbora predaje članovima Školskog odbora iz reda Učiteljskoga vijeća, Vijeća roditelja i radničkog vijeća odnosno skupa radnika, a jedan primjerak zadržava predsjednik Školskog odbora (članak 94. Statuta Osnovne škole Višnjevac).

U Višnjevcu, 26. ožujka 2025.

Predsjednica Školskog odbora:

Željka Čokolić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

POTPIS

Izbornu listu za Učiteljsko vijeće preuzela je Mirjana Bagarić, ­­­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izbornu listu za Vijeće roditelja preuzeo je Tomislav Širić. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izbornu listu za skup radnika preuzela je Ana Andrić, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

REPUBLIKA HRVATSKA

ŽUPANIJA OSJEČKO-BARANJSKA

OSNOVNA ŠKOLA VIŠNJEVAC

31 220 Višnjevac, p.p. 3

KLASA: 007-04/25-02/4

URBROJ: 2158-125/10-25-3

Na temelju Pravilnika o proračunskom računovodstvu i Računskom planu („Narodne novine“, br. 124/14, 115/15, 87/16, 3/18., 126/19. i 108/20.) i članka 44. Statuta Osnovne škole Višnjevac, na prijedlog ravnatelja, Školski odbor Osnovne škole Višnjevac iz Višnjevca na sjednici održanoj 26. ožujka 2025. godine pod točkom 4. dnevnog reda donosi sljedeću

**ODLUKU**

**o usvajanju Izvještaja o izvršenju financijskog plana za razdoblje od**

**01.01.-31.12.2024.**

1. Ovom se Odlukom usvaja se predloženi Izvještaj o izvršenju financijskog plana za proteklo razdoblje 01.01.- 31.12.2024. godine.
2. Ova Odluka stupa na snagu danom donošenja.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Željka Čokolić